Kõveroja (Pärnumaa)

Kõveroja on oja Pärnumaal Põhja-Pärnumaa vallas Ertsma, Langerma ja Roodi külas ning Raplamaal Märjamaa vallas Naravere külas.

Paremalt suubuvad ojja Aatsaoja (4 km suudmest), Põldetaguse peakraav (3 km suudmest) ja Langerma oja (1,7 km suudmest). Ülemjooksul ületab oja Pärnu-Jaagupi – Kalli tee. Keskjooksul jääb ojast läände Vahenurme looduskaitseala. Kõveroja suubub Naravere külas paremalt Naravere ojja (6,8 km suudmest).

Oja on vähese orgaanilise aine sisaldusega heledaveeline avalik veekogu, mille piiranguvöönd on 100 m.

Kõveroja keskkonnaregistri kood on VEE1114900.

Välislingid 

 

Pärnu maakonna jõed
Rapla maakonna jõed
Matsalu alamvesikond
Märjamaa valla veekogud
Põhja-Pärnumaa vald